अकेले ड्राइव करते समय सुरक्षित रहिए ट्रिप के लिए तैयारी करना ड्राइव को मज़ेदार बनाना
आपने यात्रा का जो कार्यक्रम तय किया है, उसी पर टिके रहिए, और शॉर्टकट लेने से बचिए। अगर आपको कोई डिटूर (detour) लेना ही हो तब डिटूर के संकेतों का ध्यान से पालन करिए। कोई भी ऐसी, बिना मार्क की हुई सड़कें या रास्ते मत चुनिये जिनके संबंध में आपको पूरा पता न हो।  मुख्य सड़कों पर ही रहिए ताकि ज़रूरत पड़ने पर आप रुक कर सहायता मांग सकें। अगर मौसम खराब हो जाए, और आपको लगता है कि ड्राइव करना सुविधाजनक नहीं है, तब अपने यात्रा के प्लान को एडजस्ट कर लीजिये। सदैव सीटबेल्ट पहनिए और अपने आसपास के माहौल का ध्यान रखिए। तेज़ चलाने या स्थानीय ट्राफ़िक नियमों को तोड़ने से बचिए। उसकी जगह, सावधानी से और सुरक्षित रह कर ड्राइव करिए। अगर आप विदेश में ड्राइव कर रहे हों, तब उनके ड्राइव करने वाले क़ानूनों की जानकारी लेना खास तौर से महत्वपूर्ण है क्योंकि हो सकता है कि ये आपके जाने पहचाने क़ानूनों से बहुत अलग हों। कोई सुरक्षित, रोशनी वाली जगह देख कर वहाँ अपनी कार पार्क करिए। अपने दरवाज़े लॉक करके 20-30 मिनटों के लिए झपकी ले लीजिये। ऊँघते हुये ड्राइव करके दुर्घटना का जोखिम को उठाने से बेहतर है कि आप थोड़ा समय निकाल कर आराम कर लें।  यात्रा शुरू करने से पहले रात में अच्छी तरह से सो लीजिये ताकि ड्राइव करते समय आपको थकान की संभावना कम हो जाये। आराम करने से पहले कोई कैफ़िनेटेड पेय पी लीजिये ताकि जब आप उठें तब आपको अपने अंदर अधिक एनर्जी महसूस हो। अनेक क्षेत्रों में सेल फ़ोन पर बात करना और टेक्स्ट करना अवैध माना जाता है, इसलिए अपने फ़ोन का इस्तेमाल मत करिए, वरना आपके विरुद्ध कार्यवाही हो सकती है। फ़ोन पर बात करने या टेक्स्ट करने से उस समय आपका ध्यान भटक सकता है जबकि आपको अपने आसपास फ़ोकस करने की ज़रूरत होती है।  अगर आपको कोई कॉल लेनी ही हो, तब किसी सुरक्षित जगह पर रुकिए और बातें करिए। हैंड्स फ़्री फ़ोन कॉल से भी आपका ध्यान उतना ही भटक सकता है जितना फ़ोन को कान पर लगा कर बातें करने से, इसलिए किसी को कॉल करने केलिए हेडसेट मत ही लगाइए। ड्राइव को ब्रेक करने का आसान तरीका है कि कुछ मिनटों के  लिए कार से बाहर निकल कर पैरों को स्ट्रेच किया जाये और रेस्टरूम का इस्तेमाल किया जाये। आप इन छोटे ब्रेक्स का इस्तेमाल कर सकते हैं, अपने मित्रों या परिवार के सदस्यों से संपर्क करने के लिए और उन्हें यह बताने के लिए कि आप कहाँ तक पहुँच गए हैं। निर्धारित रेस्ट स्टॉप्स पर या ऐसी जगह रुकिएगा जहां अच्छी भली रोशनी हो। सड़क के किनारे या असुरक्षित जगह पर ब्रेक लेने से बचिएगा। यह तय करिए कि आप कौन सी मुख्य सड़कें लेंगे और रास्ते में कौन-कौन सी जगहें देखना चाहेंगे। चाहे आप सीधे ही अपने डेस्टिनेशन (destination) पर क्यों न जाने वाले हों, रास्ते में जहां-जहां आप आराम कर करेंगे, उन जगहों की लिस्ट बना लीजिये। आप चाहे जीपीएस का इस्तेमाल ही क्यों न कर रहे हों, तब भी योजना अवश्य बना लेनी चाहिए, क्योंकि हो सकता है कि आप सिग्नल खो बैठें या आपकी बैटरी समाप्त हो जाये। अगर आप कई दिनों तक ड्राइव करने वाले हों, तब यह तय कर लीजिये कि आप प्रतिदिन कितनी दूर तक ड्राइव करना चाहते हैं। उदाहरण के लिए, हो सकता है कि पहले दिन आप 7 घंटे ड्राइव करना चाहें, जबकि अगले दिन केवल 5 ही घंटे चलाना चाहें। अपने सामान के अलावा, अपने क्रेडिट कार्ड्स के साथ ही कुछ नकद भी रख लीजिये। याद रहे कि आपको अपने लाइसेन्स के अतिरिक्त कार के बीमा के सबूत को भी साथ रखना होगा। आप अपनी कार के या फ़ोन के जीपीएस पर विश्वास कर रहे हों, तब भी फ़िजिकल मैप्स को साथ रखना एक बढ़िया विचार होता है।  अगर आप सीमा पार करने वाले हों, तब चेक कर लीजिये कि आपका पासपोर्ट अभी भी वैध है, और उसे अपनी कार में कहीं सुरक्षित जगह पर रखिए। अपने फ़ोन के चार्जर को मत भूलिएगा, विशेषकर तब, जबकि आप नेवीगेट करने के लिए उसका बहुत इस्तेमाल करने वाले हों। आपको जब यात्रा करनी हो, उसके पिछले हफ़्ते अपनी कार किसी मेकेनिक को दिखा लीजिये और उससे पूछ लीजिये कि क्या कार में कुछ ठीक करवाने की आवश्यकता है। कार को ठीक-ठाक करवा लेने से आप रास्ते में आने वाली एमर्जेंसीज़ से बच सकते हैं। जैसे कि, हो सकता है कि आपको ऑइल बदलवाना हो, फ़्लुइड्स को टॉप अप करवाना हो, एयर फिल्टर को रिप्लेस करवाना हो, या नए टायर लेने हों वगैरह। यह सब अपनी ट्रिप से पहले ही कर लीजिये, ताकि आप किसी दूसरी ज़रूरी मेंटेनेंस को शिड्यूल कर सकें। कोई भी नहीं चाहता है कि रास्ते में फ़्लैट टायर हो या किसी रोड एमर्जेंसी का सामना करना पड़े, मगर तैयार रहने में कोई नुकसान नहीं है। आपको जो कुछ भी और चाहिए उसके अलावा एक स्पेयर (spare) टायर अवश्य साथ रख लीजिये। जैसे कि, अगर आपकी कार को किसी गरम जगह से गुजरना हो और आपको लगता हो कि कार ओवरहीट हो जाएगी, तब पानी का जग या कूलेंट भी साथ रख लीजिये। यात्रा में निम्न चीज़ों को साथ रखने का विचार करिए:  जंपर केबल्स फ़्लैशलाइट्स फ़र्स्ट एड किट साधारण टूल किट कंबल या स्लीपिंग बैग चूंकि आप अकेले यात्रा करने वाले हैं, इसलिए यह ज़रूरी है कि आप उन लोगों को जो आपके निकट हैं, यह बता दें, कि आप कब, कहाँ रहेंगे। उन्हें अपना रास्ता बता दीजिये, उन्हें बता दीजिये कि आप किस दिन किस जगह से गुजारेंगे, और उनसे यह भी बता दीजिये कि आप रास्ते से उनसे संपर्क करते रहेंगे। जानकारी या तो ईमेल से भेजिये या लिख कर सूचित करिए, ताकि ज़रूरत पड़ने पर वे उसे निकाल कर देख सकें। कसे हुये और ऐसे कपड़े मत पहनिए जिनसे आपको लगे कि आप बंधे हुये हैं, क्योंकि आप लंबे समय तक बैठे रहने वाले हैं। हल्के और ढीले कपड़े पहनिए जिनमें आप आसानी से मूव कर सकें। कपड़ों की परतें ऐसी होनी चाहिए जिससे कि आप ड्राइव के दौरान गरम या ठंडे रह सकें। अगर आप सुबह ड्राइव करना शुरू करेंगे, जबकि ठंडा होता है, तब शायद आपको फ़्लीस जैकेट की ज़रूरत पड़ेगी। बाद में जब गर्मी हो जाएगी या आप किसी गरम जगह से ड्राइव कर रहे होंगे, तब आपको उसे उतारना पड़ेगा। एक एमपी3 प्लेयर ले लीजिये जिसमें आपका मनपसंद विभिन्न प्रकार का संगीत हो या ढेरों सीडी साथ रख लीजिये। लंबी ड्राइव में संगीत सुनने से समय बहुत अच्छी तरह से बीत जाता है। अगर आपको कार में संगीत सुनना पसंद नहीं है, तब कोई औडियोबुक या पॉडकास्ट सुन कर आनंद लीजिये। आसानी से खाये जा सकने वाले कुछ स्नैक्स, अपनी पैसेंजर सीट पर रख लीजिये, जिन्हें भूख लगने पर आप आसानी से उठा कर खा सकें। स्वास्थ्यवर्द्धक चीज़ों को बीच-बीच में खाते रहने से आपको जागते रहने में आसानी होती है, क्योंकि इससे आपको किसी चीज़ पर फोकस करने में सहायता मिलती है। बहुत नमक वाले स्नैक्स से बचिएगा, क्योंकि इनसे आप डिहाइड्रेट हो सकते हैं। अच्छे स्नैक्स में ये शामिल हो सकते हैं:  ग्रैनोला बार्स बिना नमक वाले नट्स राइस केक्स ताज़े फल और सब्ज़ियाँ क्रैकर्स कार की लंबी सवारी के दौरान, पीने के लिए पानी सबसे बढ़िया पेयों में से एक होता है, मगर आप कॉफी, चाय कैफ़िनेटेड ड्रिंक्स, या जूस भी ले सकते हैं। ऐसी ड्रिंक्स मत लीजिये जिनमें बहुत चीनी हो, जैसे कि एनर्जी ड्रिंक्स, क्योंकि इनसे आप जिट्ट्री (jittery) हो सकते हैं। अगर आप चाहते हों कि ड्रिंक्स ऐसी हों जिनसे आप ठंडे रहें, तब उन्हें एक कूलर में पैसेंजर सीट के बॉटम के निकट रखिए, ताकि आपकी पहुँच उन तक आसानी से हो सके। अगर आप कहीं पहुँचने की जल्दी में हैं, तब थोड़ी-थोड़ी देर के बाद घड़ी देखने से आपका तनाव और भी बढ़ेगा। तय कर लीजिये कि आप घड़ी की तरफ़ नहीं देखेंगे। उसकी जगह पर रिलैक्स करिए और कोशिश करिए कि आप ड्राइव का आनंद लें। यह देखने की जगह कि आप कितनी देर से कार में हैं, यह सोचिए कि आप कितनी दूर आ चुके हैं।
लोकप्रिय और प्रमुख सड़कों वाले रास्ते को चुनिये: स्थानीय ट्राफ़िक नियमों को फॉलो करिए और स्पीड लिमिट के नीचे ही ड्राइव करिए: अगर आपको आलस्य आ रहा हो, तब कहीं रोक कर झपकी ले लीजिये: ड्राइव करते समय फ़ोन पर बात करने या टेक्स्ट करने से बचिए: अपने आप को फिर से चार्ज करने के लिए बीच-बीच में आराम करने के लिए ब्रेक लीजिये: अपने रास्ते को प्लान कर लीजिये और कहाँ रुकना है यह तय कर लीजिये: आपको ट्रिप के लिए जिन चीज़ों की भी आवश्यकता हो, उनको अपनी कार में पैक कर लीजिये: ट्रिप पर जाने से पहले अपनी कार की जांच करवा लीजिये: कार में एमर्जेंसी कार सप्लाइज़ रख लीजिये: अपने परिजनों और मित्रों को अपनी योजना के बारे में बता दीजिये: आरामदेह कपड़े पहनिए ताकि आप रिलैक्स्ड रहें: अपना मनपसंद संगीत सुनिए: रास्ते में मंच (munch) करने के लिए स्वास्थ्यवर्द्धक स्नैक्स साथ रख लीजिये: ताज़गी देने वाले पेय पीजिए ताकि आप हाइड्रेटेड रहें: यह देखने के लिए कि आप कितनी दूर आ चुके हैं, बार-बार घड़ी मत देखिए:
https://www.wikihow.com/Drive-Long-Distances-Alone https://www.wikihow.com/Drive-Long-Distances-Alone https://www.wikihow.com/Drive-Long-Distances-Alone
Staying Safe While Driving Alone Getting Ready for a Trip Making the Drive Enjoyable